# Tour de Braille Nitra 2023

Súťaž pre používateľov Braillovho písma (ďalej len Tour)

Termín: 11. augusta 2023

Miesto: Nitra, centrum mesta

Organizátori: Únia nevidiacich a slabozrakých Slovenska (Krajská rada ÚNSS Nitra, Krajské stredisko ÚNSS Nitra a SINA Nitra, n. o.)

## Predmet súťaže

1. Tour de Braille je súborom šiestich súťaží zameraných na čítanie a písanie Braillovho písma.
2. Súťaže budú prebiehať v interiéroch i exteriéroch na rôznych miestach v centre Nitry.
3. Každý súťažiaci bude mať svojho asistenta - sprievodcu, ktorý ho bude sprevádzať na jednotlivé súťažné stanovištia.
4. Presun medzi súťažnými stanovišťami nebude predmetom hodnotenia.

## Súťažiaci

Tour de Braille sa môže zúčastniť:

1. Každý občan SR, ktorý číta Braillovo písmo hmatom.
2. Každý občan SR, ktorý spĺňa podmienku podľa bodu a) a bude mu organizátorom potvrdené zaradenie do súťaže. Toto pravidlo je stanovené z kapacitných dôvodov.

## Asistenti

Každý súťažiaci sa môže zúčastniť s asistentom, ktoré ho si

na súťaž privedie. Pokiaľ príde na Tour bez asistenta, bude mu

pridelený zaškolený dobrovoľník.

## Súťažné disciplíny

1. Čítanie Braillovho písma
2. Písanie Braillovho písma na mechanickom písacom stroji pre nevidiacich
3. Korektúra textu
4. Identifikácia liekov
5. Výber z jedálneho lístka
6. Písanie Braillovho písma na Braillovej tabuľke

## Základné pravidlá

1. Celá Tour a Všetky súťažné disciplíny sú hodnotené v dvoch kategóriách:
   * I. kategória: súťažia v nej ľudia so zrakovým postihnutím, ktorí sa Braillovo písmo naučili na prvom stupni základnej školy.
   * II. kategória: súťažia v nej tí, ktorí sa Braillovo písmo naučili na druhom stupni základnej školy alebo v dospelosti.
2. Podmienkou účasti na Tour je absolvovanie minimálne piatich disciplín.
3. Výsledky jednotlivých disciplín Sú bodované podľa umiestnení, tieto body sú zrátavané a súťažiaci s najvyšším súčtom bodov sa stáva víťazom celej Tour vo svojej kategórii.
4. Do súčtu bodov sa nezaráta najhoršie umiestnenie, čiže len 5 najlepších umiestnení. Súťažiacemu to dáva právo jednu disciplínu vynechať. Toto pravidlo je ustanovené z dôvodu súčasnej absencie výučby písania na Braillovej tabuľke.
5. Pravidlá jednotlivých disciplín budú zaslané súťažiacim, ktorí budú do Tour zaradení kapacitné dôvody. O zaradení do Tour bude súťažiaci informovaný obratom po doručení prihlášky.

## Hodnotenie súťažných disciplín

1. Na každom stanovišti vyhodnocuje súťažný výkon dvoj- až trojčlenný tím rozhodcov, pričom v každom tíme je skúsený znalec Braillovho písma.
2. Tím rozhodcov výsledok vyhodnotí a zapíše do zápisu výsledkov.
3. Konečné výsledky spracuje hlavný rozhodcovský zbor.

## Vyhodnotenie

1. Vyhodnotenie súťaže sa uskutoční na podvečernom Evente (pódium bude umiestnené na Svätoplukovom námestí v Nitre).
2. Vyhodnocujú sa všetci účastníci Tour, každý bude odmenený vecnou cenou a diplomom.
3. V jednotlivých disciplínach budú vyhodnotení v každej kategórii len ich víťazi.
4. Na event Tour bude nadväzovať Bieločierny koncert pod nitrianskym nebom. Jeho organizátorom je Pianista a predstavia sa na ňom zväčša nevidiaci a slabozrakí interpreti.

## Strava a ubytovanie

1. Všetci účastníci majú zabezpečenú celodennú stravu v rozsahu obed, večera, (11. 8. v reštaurácii Múzeum) a raňajky (12. 8. v mieste ubytovania).
2. Účastníci zo vzdialenejších miest si môžu objednať nocľah z 10. na 11. 8. v cene 22,-- €

## Štartovné

1. 20 € - v prípade účasti s vlastným asistentom zahŕňa celodennú stravu a ubytovanie na jednu noc pre 2 osoby
2. 10 € - v prípade účasti bez ubytovania alebo vlastného asistenta.

## Prihlášky

1. Prihlásiť sa na Tour je možné:
   * zaslaním elektronickej prihlášky na adresu [hovoriaciweb@gmail.com](mailto:hovoriaciweb@gmail.com)
   * poštou na adresu Krajská rada ÚNSS, Nedbalova 540/17, 949 11 Nitra. Prihlášku je možné vyplniť tlačeným alebo Braillovým písmom. Ak sa rozhodnete pre prihlášku v Braillovom, list musí obsahovať všetky údaje v bodovom písme.
2. Prihlášky sú zverejnené v deň vyhlásenia Tour na weboch:

* Únie nevidiacich a slabozrakých Slovenska ([www.unss.sk](http://www.unss.sk))
* SINA Nitra, n. o. ([www.hovoriaciweb.sk](http://www.hovoriaciweb.sk))
* Slovenskej knižnice pre nevidiacich Mateja Hrebendu v Levoči ([www.skn.sk](http://www.skn.sk))

1. Počet účastníkov je z kapacitných dôvodov limitovaný na 20 súťažiacich, 10 v každej kategórii. Pokiaľ bude počet záujemcov o účasť v jednej z kategórií výrazne vyšší, organizátor si vyhradzuje právo tieto počty upraviť.
2. O zaradení súťažiaceho do Tour rozhoduje termín doručenia prihlášky. Po naplnení kapacity Tour sú ďalší prihlásení evidovaní ako náhradníci. Pri poštových zásielkach rozhoduje dátum poštovej pečiatky.
3. Uzávierka prihlášok:

* Po naplnení kapacity Tour,
* Ak sa kapacita nenaplní, termín uzávierky je 20. júla 2023.

## Časový rozvrh Tour

9:30 – otvorenie Tour

10:00 – začiatok súťaží

12:00 – 13:00 – obed (priebežne)

13:00 – ukončenie súťaží

13:00 – spracovanie výsledkov, príprava diplomov, príprava eventu

17:00 – event + vyhlásenie výsledkov

18:00 – 19:00 – večera

18:00 – Bieločierny koncert pod nitrianskym nebom (Pianista) – účasť na koncerte nie je povinná

22:00 – ukončenie koncertu, spoločný odchod do miesta ubytovania.

Kto sa bude chcieť ubytovať skôr, bude mu to umožnené.

## Spolupracujúci Partneri

* Krajskí stredisko ÚNSS
* mesto Nitra
* Slovenská knižnica pre nevidiacich Mateja Hrebendu v Levoči
* Slovenská autorita pre Braillovo písmo
* OZ Pianistan
* Asociácia Divadelná Nitra
* Ponitrianske múzeum

## Projekt ´finančne podporili

* Grantový program ÚNSS
* Nadácia ZSE – zamestnanecký program
* Nadácia SPP